stanford-oval/wikipedia huggingface dataset:
ליגת העל הרוסית בכדורגל
סטטיסטיקה > קבוצות הכדורגל המצליחות ביותר

להלן רשימת קבוצות הכדורגל המעוטרות ביותר ברוסיה.
| № | מועדון | אליפות (ברית המועצות + רוסיה) | גביע (ברית המועצות + רוסיה) | סופרקאפ (סובייטי + רוסי) | גביע הליגה (ברית המועצות + רוסיה) | מפעלים אירופיים (הליגה האירופית + סופרקאפ אירופי) | סך הכל | תואר אחרון | הערות |
| --- | --- | --- | --- | --- | --- | --- | --- | --- | --- |
| 1 | ספרטק | 22 (12 + 10) | 13 (10 + 3) | 1 (0 + 1) | 1 (1 + 0) | 0 | 37 | 2017 |  |
| 2 | צסק"א | 13 (7 + 6) | 12 (5 + 7) | 6 (0 + 6) | 1 (1 + 0) | 1 (1 + 0) | 33 | 2016 |  |
| 3 | זניט | 11 (1 + 10) | 6 (1 + 5) | 9 (1 + 9) | 1 (1 + 0) | 2 (1 + 1) | 30 | 2024 |  |
| 4 | דינמו | 11 (11 + 0) | 7 (6 + 1) | 1 (1 + 0) | 0 | 0 | 19 | 1995 |  |
| 5 | לוקומוטיב | 2 (0 + 2) | 10 (2 + 8) | 3 (0 + 3) | 0 | 0 | 15 | 2019 |  |
| 6 | טורפדו | 3 (3 + 0) | 7 (6 + 1) | 0 | 0 | 0 | 10 | 1993 |  |
| 7 | רובין | 2 (0 + 2) | 1 (0 + 1) | 2 (0 + 2) | 0 | 0 | 5 | 2012 |  |
| 8 | אלניה | 1 (0 + 1) | 0 | 0 | 0 | 0 | 1 | 1995 |  |
| 9 | סק"א רוסטוב | 0 | 1 (1 + 0) | 0 | 0 | 0 | 1 | 1981 |  |
| 9 | אחמט | 0 | 1 (0 + 1) | 0 | 0 | 0 | 1 | 2004 |  |
| 9 | רוסטוב | 0 | 1 (0 + 1) | 0 | 0 | 0 | 1 | 2014 |  |
סטטיסטיקה > שיאנים ומלכי השערים > שיאני ההופעות של ליגת העל הרוסית בכל הזמנים

נכון ל-1 במרץ 2025:
| # | שחקן | שנות פעילות | הופעות |
| --- | --- | --- | --- |
| 1 | רוסיה איגור אקינפייב | 2003– | ‏585 |
| 2 | רוסיה סרגיי איגנשביץ' | 1999—2018 | ‏489 |
| 3 | רוסיה סרגיי סמאק | 1992—2004, 2006—2013 | ‏456 |
| 4 | רוסיה דמיטרי לוסקוב | 1992—1993, 1995—2013, 2016—2018 | ‏453 |
| 5 | רוסיה סרגיי ריזי'קוב | 2004–2021 | ‏447 |
| 6 | רוסיה איגור סמשוב | 1996–2014 | ‏433 |
| 7 | רוסיה ארטיום דזיובה | 2006–2022, 2023— | ‏432 |
| 8 | רוסיה וסילי ברזוצקי | 1996–2014 | ‏ 402 |
| 9 | רוסיה רוסלאן אג'ינג'אל | 1996–2014 | ‏397 |
| 10 | רוסיה איגור לבדנקו | 2002–2018 | ‏392 |
| 11 | רוסיה ולרי יסיפוב | 1992–2007 | ‏390 |
| 12 | רוסיה אלכסנדר סמדוב | 2002—2019 | ‏386 |
| 13 | רוסיה איגור דניסוב | 2002–2019 | ‏384 |
| 14 | רוסיה דמיטרי קומבארוב | 2002—2020 | ‏380 |
| 15 | רוסיה דמיטרי קיריצ'נקו | 1998–2013 | ‏377 |
| 16 | אקוודור כריסטיאן נובואה | 2007–2024 | ‏366 |
| 17 | ליטא דיווידס שמבראס | 1998–2013 | ‏369 |
| 18 | רוסיה קונסטנטין זיריאנוב | 2000–2014 | ‏363 |
| 19 | רוסיה אולג איוואנוב | 2004, 2007– | ‏362 |
| 20 | רוסיה אלכסנדר אניוקוב | 2000—2020 | ‏360 |
| 21 | רוסיה אלכסיי ברזוצקי | 2001—2018 | ‏355 |
| 22 | רוסיה יבגני אלדונין | 2000—2014 | ‏350 |
| 23 | רוסיה אולג קוזמין | 2002—2018 | ‏349 |
| 24 | רוסיה אנדריי טיכונוב | 1992–2004, 2007–2008, 2012 | ‏346 |
| 25 | רוסיה אלכסנדר קרז'אקוב | 2001–2006, 2008–2015, 2017 | ‏340 |
| 26 | רוסיה יגור טיטוב | 1995–2003, 2005–2008 | ‏336 |
| 27 | רוסיה יורי ז'ירקוב | 2004–2009, 2012–2021 | ‏331 |
| 28 | רוסיה ויאצ'סלב מלאפייב | 1999–2015 | ‏328 |
| 29 | מולדובה אלכסנדר גצקאן | 2006–2007, 2009–2020 | ‏323 |
| 30 | רוסיה אנטון בוביור | 2000–2016 | ‏321 |
| 31 | רוסיה יורי דרוזדוב | 1992–2004, 2007–2008 | ‏321 |
| 32 | רוסיה איגור צ'וגאינוב | 1992–2002 | ‏318 |
| 33 | רוסיה פיודור סמולוב | 2007– | ‏314 |
| 33 | ארמניה רומן ברזובסקי | 1996–2005, 2007–2009, 2011–2015 | ‏313 |
| 34 | רוסיה אנדריי קריאקה | 2000–2005, 2007–2014 | ‏313 |
| 35 | רוסיה דניס גלושקוב | 2008–2020 | ‏313 |
| 36 | רוסיה אלכסנדר פילימונוב | 1992, 1994–2004, 2015 | ‏312 |
| 37 | רוסיה רומן פאבליוצ'נקו | 2000–2008, 2011–2017 | ‏309 |
| 38 | רוסיה מיכאיל אוסינוב | 1996, 1998–2007, 2009 | ‏307 |
| 39 | רוסיה יורי קובטון | 1992–2004 | ‏304 |
| 40 | רוסיה אלכסיי איגונין | 1996–2012 | ‏302 |
| 41 | רוסיה ולדימיר גבולוב | 2001–2003, 2006–2018 | ‏300 |
| 42 | רוסיה ולדימיר ביסטרוב | 2002–2018 | ‏300 |
סטטיסטיקה > שיאנים ומלכי השערים > מלכי השערים של ליגת העל הרוסית בכל הזמנים

נכון ל-1 במרץ 2025:
| # | שחקן | שנות פעילות | שערים |
| --- | --- | --- | --- |
| 1 | ארטיום דזיובה | 2007–2022, 2023– | ‏164 |
| 2 | אלכסנדר קרז'אקוב | 2001–2006, 2008–2015 | ‏163 |
| 3 | אולג ורטניקוב | 1992–1999, 2001–2002 | ‏143 |
| 4 | דמיטרי קיריצ'נקו | 1998–2013 | ‏129 |
| 5 | דמיטרי לוסקוב | 1992—1993, 1995—2013, 2016—2017 | ‏120 |
| 6 | פיודור סמולוב | 2007—2010, 2011—2019, 2020— | ‏109 |
| 7 | רומן פבליוצ'נקו | 2000–2008, 2012—2017 | ‏104 |
| 8 | סרגיי סמאק | 1992–2004, 2006–2013 | 102 |
| 9 | אנדריי טיחונוב | 1992—2004, 2007—2008, 2011 | 98 |
| 10 | איגור סמשוב | 1996–2014 | ‏98 |
| 11 | קווינסי פרומס | 2014–2018, 2021–2023 | ‏94 |
| 12 | ייגור טיטוב | 1995—2003, 2005—2008 | ‏88 |
| 13 | ולרי יסיפוב | 1992–2007 | ‏88 |
| 14 | סרדאר אזמון | 2012–2022 | ‏85 |
| 15 | ואגנר לאב | 2004–2011, 2013 | ‏85 |
| 16 | אולג טריוחין | 1995—2005 | ‏84 |
| 17 | דמיטרי סיצ'ב | 2000–2004 | ‏81 |
פרסים

בתום כל עונה, מחולקים פרסי "כדורגלן השנה ברוסיה" לשחקן המצטיין של הליגה לאותה עונה, כאשר דניאל קראבליו הברזילאי מצסק"א מוסקבה היה השחקן הזר הראשון בתולדות רוסיה שקיבל את תואר כדורגלן השנה ברוסיה. עד 2018 הוענקו שני פרסים, פרס אחד מטעם מגזין פוטבול והשני מטעם השבועון ספורט אקספרס. מאז 2018 מוענק רק הפרס מטעם ספורט אקספרס. נוסף לפרס זה מוענקים גם פרסים אישיים מטעם מנהלת הליגה: הפרמייר ליג הרוסי בכדורגל.
פרסים > פרסים שנתיים > שחקן השנה > שחקן השנה לפי התאחדות הכדורגל הרוסית

מאז 2006 התאחדות הכדורגל הרוסית מעניקה את פרס כדורגלן השנה (Футболист года в России по версии РФС).
2006: אנדריי ארשבין
2007: קונסטנטין זיריאנוב
2008: יורי ז'ירקוב
2009: אלחנדרו דומינגס
2010: אלכסנדר קרז'אקוב
2012: איגור דניסוב
2013: איגור אקינפייב
2014: סיידו דומביה
2015: האלק
2016: פיודור סמולוב
2017: דניס גלושאקוב
2018: פיודור סמולוב
2019: ארטיום דזיובה
2020: סרדאר אזמון
פרסים > פרסים שנתיים > שחקן השנה > שחקן השנה על פי מנהלת הליגה

מאז 2016 מוענק פרס שחקן השנה בליגה הרוסית (ברוסית: Лучший игрок года), בחסות ספורט אקספרס ולאחר מכן בחסות התאחדות הכדורגל הרוסית ומנהלת הליגה הרוסית.
2016: פיודור סמולוב
2017: קווינסי פרומס
2018: ארטיום דזיובה
2019: ארטיום דזיובה
2020: ניקולה ולאשיץ'
2021: סרדאר אזמון
2022: קלאודיניו
2023: מלקום
2024: קונסטנטין טיוקאווין
ממוצע צופים

| עונה | סה"כ צופים | מחזורים | מספר צופים ממוצע | שיא צופים למשחק | קבוצה פופולרית | מספר קבוצות | סימוכין והערות |
| --- | --- | --- | --- | --- | --- | --- | --- |
| 1992 | 1,189,768 | 18 | 6,610 | 20,889 | ספרטק ולדיקווקז | 20 |  |
| 1993 | 2,288,398 | 34 | 7,478 | 19,706 | רוטור וולגוגרד | 18 |  |
| 1994 | 1,528,380 | 30 | 6,368 | 17,800 | ספרטק ולדיקווקז | ‏16 |  |
| 1995 | 2,214,700 | 30 | 9,228 | 33,467 | ספרטק ולדיקווקז | ‏16 |  |
| 1996 | 3,027,400 | 34 | 9,861 | 27,547 | ספרטק ולדיקווקז | ‏18 |  |
| 1997 | 3,351,100 | 34 | 10,951 | 27,176 | ספרטק ולדיקווקז | ‏18 |  |
| 1998 | 2,49,1500 | 30 | 10,381 | 26,333 | ספרטק ולדיקווקז | ‏16 |  |
| 1999 | 2,612,750 | 30 | 10,886 | 21,400 | ספרטק ולדיקווקז | ‏16 |  |
| 2000 | 2,819,500 | 30 | 11,748 | 23,120 | פאקל וורונז' | ‏16 |  |
| 2001 | 2,967,326 | 30 | 11,310 | 23,500 | קריליה סובייטוב סמרה | ‏16 |  |
| 2002 | 2,632,100 | 30 | 10,967 | 21,800 | ספרטק ולדיקווקז | ‏16 |  |
| 2003 | 2,680,132 | 30 | 11,167 | 25,300 | קריליה סובייטוב סמרה | ‏16 |  |
| 2004 | 2,762,650 | 30 | 11,511 | 25,400 | קריליה סובייטוב סמרה | ‏16 |  |
| 2005 | 2,881,674 | 30 | 12,007 | 20,433 | ספרטק (מ) | ‏16 |  |
| 2006 | 2,830,268 | 30 | 11,793 | 21,708 | זניט | ‏16 |  |
| 2007 | 3,147,567 | 30 | 13,115 | 23,667 | ספרטק (מ) | ‏16 |  |
| 2008 | 3,009,451 | 30 | 12,914 | 20,811 | זניט | ‏16 |  |
| 2009 | 2,872,733 | 30 | 11,970 | 23,520 | ספרטק (מ) | ‏16 |  |
| 2010 | 2,901,851 | 30 | 12,091 | 21,357 | ספרטק (מ) | ‏16 |  |
| 2011/2012 | 4,542,505 | 44 | 12,905 | 20,877 | קובאן | ‏16 |  |
| 2012/2013 | 3,126,393 | 30 | 13,027 | 20,934 | קובאן | ‏16 |  |
| 2013/2014 | 2,759,684 | 30 | 11,499 | 18,952 | זניט | ‏16 |  |
| 2014/2015 | 2,436,299 | 30 | 10,151 | 25,001 | ספרטק (מ) | ‏16 |  |
| 2015/2016 | 2,561,932 | 30 | 11,675 | 25,179 | ספרטק | ‏16 |  |
| 2016/2017 | 2,739,516 | 30 | 11,415 | 32,670 | ספרטק | ‏16 |  |
| 2017/2018‏ | 2,679,234 | 30 | 13,069 | 53,359 | זניט | ‏16 |  |
| 2018/2019‏ | 4,036,196 | 30 | 16,817 | 61,494 | זניט | ‏16 |  |
| 2019/2020‏ | 3,219,952 | 30 | 13,416 | 58,639 | זניט | ‏16 |  |
| 2020/2021‏ | ‏1,878,441 | 30 | 7,827 | 32,888 | זניט | ‏16 |  |
| 2021/2022‏ | ‏ 1,703,127 | 30 | 7,096 | 47,584 | זניט | ‏16 |  |
| 2022/2023 | ‏2,262,312 | 30 | 9,426 | 51,174 | זניט | ‏16 |  |
| 2023/2024 | ‏2,678,879 | 30 | 11,162 | 57,865 | זניט | ‏16 |  |
| 2024/2025 | ‏1,739,152 | 30 | 11,442 | 48,503 | זניט | ‏16 |  |
סמלים

סמל ליגת העל הרוסית, 1992
סמל הליגה הרוסית, 1995–1997
סמל הפרמייר ליג הרוסי, 2001–2006
סמל הפרמייר ליג הרוסי, 2007–2011
סמל הליגה בשנים 2011–2014
סמל הליגה בעונת 2014/15
סמל הליגה, בשנים 2016–2018
הלוגו כפי שהוצג באפריל 2018
גרסת הלוגו החדש, בשנים 2019–2022
משחקי דרבי משמעותיים

דרבי ערי הבירה (רוסיה)
זניט–ספרטק
זניט–צסק"א
זניט–קרסנודאר
הדרבי של מוסקבה
הדרבי הוותיק של מוסקבה
יריבות הכדורגל בין ספרטק לבין צסק"א
הדרבי של סנקט פטרבורג
הדרבי של קרסנודאר
הדרבי של רוסטוב
ראו גם

אליפות רוסיה בכדורגל נשים
אליפות רוסיה בכדורגל לנוער
מיקמק 2

| --- | --- |

 כללי
 תאריך הוצאה:  2 בדצמבר 2021 
 סוגה:  משחק מרובה משתתפים
 ארץ מקור:  ישראל 
 
 www.mikmak.co.il
 
מיקמק 2 הוא משחק וידאו מרובה משתתפים ישראלי מסוגת עולם וירטואלי המהווה משחק המשך למיקמק.
ניתן לקנות במיקמק 2 פרטי לבוש רבים, המסודרים לפי רמת נדירות כחולה, סגולה וכתומה.
ניתן לקנות במיקמק 2 מנוי, המאפשר אפשרויות רבות (לדוגמה גישה ל-Mikmak Games+), שאין למיקמקים ללא מנוי.
מיקפה הוא בית הקפה של מיקמק 2. שם, ניתן לקנות ולהזמין מוצרי אוכל רבים, לעבוד במטבח ואף להשתתף בהופעות.
מיקמק 2 הושק למנויי הפלטפורמה ב-2 בדצמבר 2021 ולכלל הציבור ב-13 בינואר 2022 לאחר שהמשחק המקורי, מיקמק, חדל מלפעול באתר האינטרנט של המשחק בשל הפסקת התמיכה בתוכנה Adobe Flash Player ב-12 בינואר 2021 שעליו רוב קוד המשחק התבסס, וכן בשל הירידה בפופולריות של המשחק. לכן מיקמק 2 נבנה ביוניטי.
המשחק כולל בתוכו עולם וירטואלי בו חמישה אתרים עיקריים: עיר, קלאב, בריכה, יער הקסמים והגבעה. כמו כן, ישנם עוד מספר מקומות במשחק כשהבולט ביניהם הוא ה-"מיקפה", מקום המדמה בית קפה בו השחקנים יכולים לבלות ולעבוד להופיע על הבמה ולשיר את שירי מיקמק 2. בנוסף, כולל המשחק מעין פורטל למשחקים (Mikmak Games+), פלטפורמה לשיחוח עם שחקנים אחרים (מיקטוק) וחנות.
המשחק זכה להצלחה יחסית, אך כשל להגיע לרמת ההצלחה של קודמו. 50% מהפעילות נרכשה על ידי ynet מספר שנים לפני הוצאת המשחק, והמשחק עדיין מנוהל על ידי חברת D.I.C.
תיאור

המשחק והדמויות מבוססות על מיקמק והוא מכיל גרפיקה וגאדג'טים שונים, למשל מכשיר טלפון מדומה פרטי עם מסך אפליקציות, Mikmak Games שבו אפשר לשחק במשחקים, חנות שבה אפשר לרכוש שדרוגים ופריטים, מפה משודרגת שאפשר לראות מה נמצא בכל אזור ולעשות זום על המפה. בהתחברות למשחק לא מוצג לשחקן בחירת שרת, המשחק מכניס את השחקן לשרת רנדומלי ויש לו אפשרות להחליף שרת בהגדרות בטלפון. בנוסף, בכל אזור יש ארגז בלוני מים שאיתם אפשר לשגר על משתמשים, אפשר לשבת לאכול פיצה על הכיסאות בפיצרייה בעיר ולשתות ברד בטעמים שונים בבר הבריכה. במיקמק 2, ישנן הרבה פעולות ואפשרויות חדשות - בבריכה אפשר להשתגר מתותח לתוך הבריכה, לקפוץ מהמקפצה או מתורן הספינה למי הבריכה, לשחק כדורסל ולהיכנס עם המיקמק אל תוך בועת סבון. יתרה מזאת, בעיר ניתן להשתגר מהמזרקה עד לחלל ולצנוח חזרה באמצעות מצנח, לשחק כדורגל, לרחף ברחפן בשמי העיר ועוד. במיקמק 2 אין בתים למשתמשים ובקטלוגים מסוימים יש פריטים עם כמות מלאי מסוימת.
תיאור > הגבעה

הגבעה היא אזור שיצא ב-5 בדצמבר 2022, הבלוג שבו הושק הגבעה נכתב על ידי כותבת חדשה בשם "אלמוג_מהבלוג" שהיא מספרת שהיא עבדה בעבר במיקפה ונכשלה הרבה בעבודתה ושפכה על אחד מהלקוחות עוגה לפרצוף (מופיע בטריילר מיקמק 2), לאחר המקרה, היא הבינה שהיא אינה טובה במלצרות, והתקבלה להיות עוזרת הפקה של יונימיק המנהל, מה שלא כולם יודעים ש"אלמוג_מהבלוג" זה המנהל יונימיק שיצר אותה. כך שתוכל לארגן אירועים בעבור מיקמק 2 ולכתוב בלוגים.
משימת החפירה: לכבוד חגיגות שנה למשחק, אלמוג מהבלוג ארגנה בגבעה מסיבה גדולה והלכה ל-5 דקות ולאחר מכן שחזרה הכול נעלם. ההפתעה הענקית של אלמוג איכשהו הגיעה לתוך האדמה בגבעה, המשימה הייתה לחפור באדמה וככל שחפרו יותר כך מצאו יותר הפתעות והתקדמו בחפירה על מנת למצוא את ההפתעה שאלמוג הביאה.
בגבעה הייתה טבלת מובילים ובה היה אפשר לראות את 100 המיקמקים שחפרו הכי הרבה באדמה, כל המיקמקים שבטבלה זכו בפרסים. בנוסף, היה קטלוג חפירה עם בגדי החפירה של כל מנהלי מיקמק כולל 2 מנהלים חדשים "דניאלמיק" והמנהלת "ענבלית".
אתגר שיר החפירות: ב-18 בדצמבר, אלמוג הוציאה שיר לכבוד כל פרשת היעלמות ההפתעה ומשימת החפירות לאחר שנחפר מעל 80 מטר במד-מטר ונמצאו 21 פריטים, שיר בשם "אלמוג מהבלוג" עם אתגר שבו משתמשים מכינים קליפים של חפירות בגבעה עם המילים של השיר והמוזיקה ואפשר היה לזכות בפרסים עד כ-20 זוכים כאשר הם הוכרזו על ידי היוטיובר "בנוז" בלייב אצלו בערוץ.
ב-22 בדצמבר, הצליחו משתמשי מיקמק 2 לחפור עד הסוף באדמה ולהגיע להפתעה כאשר התברר בסוף שהמכשפה "קסם" או בשמה השני "מאדאם-טאדם" מהמשחק "כדורי הקסם 2" היא בת דודה של אלמוג והיא עשתה טריק והעלימה את ההפתעה לתוך האדמה שהסתבר שההפתעה היא "קטלוג המעצבים 2" שמלא בפריטים וסקינים שמשתמשים עצבו והעלו לקהילה עבור תחרות עיצובים שהתחילה בערך כחמישה חודשים לפני כן.
אלמוג מספרת שבעבר הרחוק חיו בגבעה "מכשפי הגבעה" אבות אבותיה של דודה שלה "קסם" והיא רצתה שביחד הן ילמדו קצת על ההיסטוריה העתיקה של הגבעה, עצם זה שבמהלך החפירה נמצאו פריטים מכושפים.
תיאור > אתגר ה-10,000

לכבוד חגיגות שנתיים למשחק, כל כמה אלפים של מיקמקים מחוברים מתגלה משימה חדשה: 1,600 מיקמקים ביצת דרקון ירוקה, 2,400 מיקמקים ביצת דרקון אדומה, 3,200 מיקמקים קצפת, 4,000 מיקמקים ביצת דרקון כחולה, 5,000 מיקמקים קטלוג חדש, 6,200 מיקמקים ביצת דרקון ירוקה, 7,500 מיקמקים משימת חפירה שחזרה לאחר שנה, 10,000 מיקמקים משחק חדש. בנוסף לאתגר ה-10,000 התווסף למיקמק 2 כרטיס מיקראד "כרטיס אשראי וירטואלי" למיקמק 2 לאחר הכרטיס מיקראד של מיקמק.
תיאור > יער הקסמים

ב-5 באפריל 2023 כחלק מעדכון חג הפסח במשחק, הושקה האפליקציה "אקדמיק ג'וניור", כחלק מההשקה נכנס למשחק אזור "יער הקסמים" שנמצא ב"אקדמיק ג'וניור", באזור קיימת מערכת משימות שבה נמצאות שתי קטגוריות של משימות, "אקדמיק ג'וניור" ו"שיאי כוכבים", כדי להשלים את המשימות יש לשחק במשחקים שנמצאים באפליקציה "אקדמיק ג'וניור" ולהרוויח "כוכבים" (בעדכוני פסח 2023 ויום העצמאות 2023, נוספו משימות נוספות שכדי להשלים אותן יש למצוא ולאסוף מתנות שמופיעות במשחק בזמנים שונים, מהמתנות ניתן להרוויח "מיקביט" ו"כוכבים"), על כל משימה שהושלמה תוכלו לקבל "כוכבים" ומטבעות "מיקביט" ובחלק מהמשימות ניתן לקבל גם פריטים.
ביער הקסמים נמצאת בקתה מכושפת ובה ניתן לקנות "קסמים" שונים, קסם הגדלה, קסם הקטנה וקסם מהירות, מדי פעם הבקתה מכשפת חלק מהמשתמשים שנמצאים במקום באחד מהקסמים.
בנוסף לכך, ניתן למצוא במקום קטלוג עם "אימוג'ים" חדשים שנוספו באותו העדכון, מזרקה שיכולה להקפיץ אתכם גבוה, שולחנות עם אוכל ושתייה שניתן לאכול ולשתות, כניסה ל"מיקמק גיימס", רשת שאפשר לקפוץ בה, טבלת מובילים בה ניתן לראות את המשתמשים שהשיגו הכי הרבה כוכבים ב"אקדמיק ג'וניור" בשבוע האחרון ומתנות יומיות של "מיקביט" ו"כוכבים".
תיאור > חנות ושדרוגים

החנות הושקה למחשבים ב-10 ביולי 2022 וכמעט חודש לאחר מכן גם לניידים, לחנות נכנסים דרך מכשיר הטלפון שנמצא בסרגל הכלים, היא מכילה בתוכה: מבצעים, מנויים, שדרוגים, מתנות מנהלים, סקינים ומיקביט. הספיישלים והמבצעים מתחדשים בכל כמה שעות, שבספיישלים אפשר לקנות פריטים נדירים ולא נדירים במטבעות מיקביט.
בכל יום בחנות, המשתמשים מקבלים מיקביט חינם ואת "המתנה של יניב", שמעניקה פרסים, רוב הפרסים הם 10 מיקביט כאשר יש סיכוי של 5 אחוז להוצאת פריטים או Mikmak Games ומנוי.
תיאור > חנות ושדרוגים > שיתופי פעולה עם יוטיוברים

מיקמק עוד בעבר הוציאה שדרוג של עידן תלם, במשחק מיקמק. במיקמק 2, מיקמק הוציאה שדרוגים של יוטיוברים שונים (פריזי, סאם רויאל וריינבו קווין, למשל), מקבלים מנוי ובלאסטר (משגר), לדוגמה.
בעת הוצאת השדרוג של היוטיובר סאם רויאל, הוא עשה לייב אצלו בערוץ וחילק מתנות נדירות וצירף לסרטון את היוטיובר "רונן גיימינג" ששיחקו יחד במשחק "תפוס ת'צבע 2 בשמיים".
ב-30 באוגוסט 2022 מיקמק 2 הזמינה את היוטיובר "BANUZ" שעשה לייב בערוץ היוטיוב שלו וחילק מתנות אולטרה-נדירות עם הבלאסטר. בנוסף, מיקמק הודיעה בבלוג ש-80 המיקמקים שישתתפו בלייב ובפעילויות יזכו בפרסים שונים.
ב-14 בדצמבר בנוז עשה לייב בערוץ היוטיוב שלו ובלייב הוא עזר ל"אלמוג מהבלוג" למצוא את ההפתעות שנעלמו לה בגבעה לכבוד יומולדת שנה למשחק, ושניהם הופיעו אחר הצהריים בבמת ההופעות במיקפה, ושרו שיר חדש שאלמוג כתבה.
ב-25 בדצמבר לאחר סיומה של משימת החפירה, בנוז הגיע למיקמק 2 לראות את הבור שהמיקמקים חפרו במשימת החפירה, להסתכל בקטלוג המעצבים שמלא בפריטים שמשתמשים עיצבו ולהכריז בלייב על זוכי אתגר שיר החפירות.
תיאור > Mikmak Games

המשחקים ב-Mikmak Games הם מרובים משתתפים, רק המנויים או בעלי השדרוג יש יכולת להפעיל משחקים. במיקמק גיימס רואים את כל המשתמשים שפעילים בו וגם אפשר לצפות בלייב במשחקים פעילים, מיקמק גיימס מכיל שבעה משחקים "מיק-דאש", "סומו-סאן", "מומיה גול", "תפוס ת'צבע 2 בשמיים" "באבל ראש", "אל תעיר את הדרקון" ו"מון ג'יק".
יש במיקמק גיימס טבלת מובילים לכל משחק וציר פרסים לכל משחק שלפי ההתקדמות בנקודות ניתן להרוויח פריטים חדשים. בחלק מהמשחקים, ניתן גם להעלות ברמה למשל במשחק "סומו-סאן" ככל שמתקדמים יותר בנקודות צוברים חגורות בצבעים שונים שהחגורה המתחילה היא לבנה והחגורת מאסטר היא השחורה.
תיאור > Mikmak Games > המשימה של בומבו

ב-15 באוקטובר 2024 התקיימה המשימה "חיפוש אחר הספלים של בומבו" שם השחקנים היו צריכים לחפש 25 ספלים מכל סוג: שומר החלב ספל, ספל לבבות טדאם, ספל חתול, ספל קול דה רוזין כאשר משלימים את המשימה ומשיגים את כל הספלים מקבלים פרס ואיתו מפתח שניתן לפתוח איתו תיבה שיש בה קטלוג עם פריטים חדשים מחודשים.
הערות שוליים

↑  D.I.C Network Technologies, www.dicnt.co.il
אבן רוזטה

| --- | --- |

אבן רוזטה במוזיאון הבריטי
 פרטי הממצא
 חומרים:  גרנודיוריט 
 רוחב:  757 מ"מ 
 גובה:  112.3 ס״מ 
 עומק:  284 מ"מ 
 תוכן הממצא
 שפה:  יוונית עתיקה, מצרית 
 כתב:  כתב חרטומים, כתב דמוטי, אלפבית יווני 
 יצירת הממצא
 תאריך יצירה:  196 לפנה״ס 
 פרטי האתר והחפירה
 תאריך גילוי:  15 ביולי 1799 
 התגלה בידי:  Pierre-François Bouchard 
 מיקום אתר:  מבצר ז'וליאן 
 פרטי הממצא כיום
 אוסף:  המוזיאון הבריטי 
 מיקום נוכחי:  המוזיאון הבריטי 
 מזהה קטלוגי:  EA24 
 
אבן רוֹזֶטָה היא אסטלת גרנודיוריט ממצרים העתיקה אשר עליה חקוק צו מלכותי, שהוצא בממפיס בשנת 196 לפנה"ס מטעם המלך תלמי החמישי. הצו כתוב במצרית קדומה בשני סוגי כתב שונים, כתב חרטומים (הירוגליפי), כתב דמוטי, וכן ביוונית עתיקה, ומאחר שתוכנו דומה בשתי השפות ובשלושת סוגי הכתב, הוא שימש בעת החדשה כמפתח לפענוח כתב החרטומים המצרי.
במקור הוצגה האסטלה בתחומי מקדש מצרי, אולם היא הועברה ממקומה, ככל הנראה בשלהי העת העתיקה או בתקופת ימי הביניים, עד שבסופו של דבר שימשה בבנייתו של מבצר ז'וליאן בקרבת העיר רוזטה שבדלתת הנילוס. האבן נמצאה באזור המבצר בשנת 1798 על ידי קצין צרפתי מחיל המשלוח הצרפתי למצרים, פייר-פרנסואה בושאר. מאחר שהייתה הטקסט הרב-לשוני הראשון שכלל מצרית קדומה והתגלה בעת החדשה, ולאור פוטנציאל הפענוח של אותה שפה בעזרתה, שעד אותה עת לא תורגמה, עוררה האבן עניין ציבורי נרחב. לאחר גילויה נפוצו העתקים ליתוגרפיים ויציקות גבס של האבן ברחבי אירופה בקרב חוקרים רבים. בה בעת, לאחר תבוסת הכוחות הצרפתיים במצרים ב-1801, נמסרה האבן לידיים בריטיות, תחת הסכם הכניעה של אלכסנדריה. האבן הועברה ממצרים ללונדון, שם היא מוצגת מאז 1802 במוזיאון הבריטי. זהו המוצג שזכה למספר הביקורים הגדול ביותר במוזיאון.
מאז גילויה הייתה האבן למוקד של יריבויות לאומיות מתמשכות. ראשית, הייתה מחלוקת בשל העברתה מידיים צרפתיות לידיים בריטיות במהלך המלחמות הנפוליאוניות, ולאחר מכן הייתה מחלוקת ארוכת השנים בדבר תרומתם היחסית של תומאס יאנג האנגלי וז'אן-פרנסואה שמפוליון הצרפתי לפענוחה. מאז שנת 2003 התבטאה היריבות גם בדרישתה של מצרים להשבת האבן אליה.
אף על פי שחקר הצו המופיע על האסטלה החל כבר עם הופעת תרגומו הראשון המלא של הטקסט היווני בשנת 1803, חלפו כ-20 שנה נוספות בטרם הודיע שמפוליון בשנת 1822 בפריז על תעתיק הכיתוב המצרי. זמן ארוך יותר חלף בטרם יכלו חוקרים לקרוא כתובות וספרות במצרית עתיקה בבטחה. ציוני הדרך בפענוח האבן היו ראשית ב-1799, אז הובן כי מדובר באותו תוכן בשלושה סוגי כתב, ולאחר מכן בהבנה שהכתב הדמוטי השתמש בסימנים פונטיים לאיות שמות זרים (1802), בהבנה כי כתב החרטומים עשה כך גם כן, תוך דמיון נרחב לכתב הדמוטי (1814, על ידי תומאס יאנג), ולבסוף, בהבנה שלא רק שמות זרים נכתבו באופן פונטי בכתב החרטומים, אלא גם מילים ילידיות במצרית עתיקה נכתבו בצורה זו (1822–1824, על ידי שמפוליון).
שני קטעים נוספים מעותקים של אותו צו התגלו בשלבים מאוחרים יותר, וכן כתובות דו-לשוניות ותלת-לשוניות נוספות שכללו את כתב החרטומים. עם אלה נמנים צווים תלמיים מוקדמים יותר, כגון צו קנופוס משנת 238 לפנה"ס וצו ממפיס מטעם תלמי הרביעי משנת 218 לפנה"ס לערך. למרות גילויים אלו, נחשבת אבן רוזטה כמפתח ששימש להבנת הספרות והתרבות של מצרים העתיקה בעת החדשה. המונח "אבן רוזטה" משמש כיום גם בהשאלה לתיאור רמז משמעותי בתחום ידע חדש.
תיאור האבן

אבן רוזטה מתוארת בקטלוג מודרני של הממצאים הארכאולוגיים שנמצאו בידי המשלחת הצרפתית, ושנמסרו לכוחות הבריטיים בהסכם הכניעה ב-1801, כ"אבן גרניט שחורה, הנושאת שלוש כתובות... שנמצאה ברוזטה". תקופה מסוימת לאחר שהועברה האבן ללונדון, נצבעה הכתובת שעליה בגיר לבן כדי לאפשר את קריאת הכיתוב, ושארית פניה כוסתה בשעוות קרנובה כדי להגן עליה מטביעות ידיהם של מבקרים. הכיסוי גרם לאבן לעטות גוון כהה יותר, דבר שהוביל לסברה השגויה כי היא עשויה מבזלת שחורה. ב-1999 נוקתה האבן, הוסרו ממנה כיסויים אלו, ונחשפו הגוון האפור-כהה המקורי שלה, הברק הנוצר מהמבנה הגבישי שלה והעורק הוורוד המצוי בחלקה השמאלי העליון. מהשוואות שנערכו עם דגימות סלע מאוסף רוזמרי ודיטריך קְלֶם במוזיאון הבריטי, שכולל דגימות סלע ממחצבות מצריות, עלה דמיון רב לסלע שנחצב במחצבת גרנודיוריט קטנה בהר גבל טינגר בגדה המערבית של הנילוס, מערבית לאי יב שבמחוז אסואן. העורק הוורוד הוא מאפיין טיפוסי לסלעי גרנודיוריט מאזור זה.
גובהה של אבן רוזטה הוא 114.4 ס"מ, רוחבה 72.3 ס"מ, עוביה 27.9 ס"מ, ומשקלה 760 קילוגרם לערך. היא נושאת שלוש כתובות בשפה מצרית קדומה: הכתובת העליונה כתובה בכתב חרטומים מצרי עתיק, השנייה כתובה בכתב דמוטי, והשלישית כתובה ביוונית עתיקה. פניה הקדמיות של האבן מוברקות והכתובות חרוטות עליהן בעדינות; צידי האבן מלוטשים, אך צידה האחורי עובד רק מעט, ככל הנראה מכיוון שלא היה גלוי במקום שבו ניצבה האבן.
תיאור האבן > האסטלה השלמה

אבן רוזטה היא קטע מאסטלה גדולה יותר. בחיפושים נוספים שנערכו לאחר מכן באתר הארכאולוגי ברוזטה לא נמצאו חלקים נוספים מאסטלה זו. בשל פגעי הזמן, אף אחת מהכתובות על האבן אינה שלמה. החלק העליון, שכולל את כתבי החרטומים, הוא החלק שניזוק במידה הגבוהה ביותר. ניתן לראות רק את 14 השורות האחרונות של הטקסט, אך כולן קטועות בקצה הימני, וב-12 מתוכן קטוע גם הקצה השמאלי. החלק השני, הכולל את הטקסט הדמוטי, הוא החלק ששרד בצורה הטובה ביותר: הוא כולל 32 שורות, מהן 14 השורות הראשונות נקטעו במעט בצדן הימני. החלק האחרון, הכולל את הטקסט היווני העתיק, כולל 54 שורות, שמהן שרדו במלואן רק 27 השורות הראשונות; היתר ניזוקו בצורה משמעותית בשל שבר אלכסוני בקטע הימני התחתון של האבן.
ניתן להעריך את אורכו המלא של הטקסט ההירוגליפי, כמו גם את ממדיה המקוריים של האסטלה השלמה, שאבן רוזטה מהווה חלק ממנה, על פי אסטלות דומות ששרדו עד היום, לרבות העתקים אחרים של אותו צו מלכותי. דוגמה לאסטלה דומה היא אסטלת צו קנופוס, המוקדמת במעט, שהוצבה בתקופת שלטונו של תלמי השלישי ב-238 לפנה"ס. אסטלה זו, שנמצאה על ידי קארל ריכרד לפסיוס ב-1866, נישאת לגובה 224 ס"מ, נפרסת לרוחב 81 ס"מ וכוללת 37 שורות של כתבי חרטומים, 75 שורות של טקסט דמוטי ו-76 שורות של טקסט יווני. הטקסטים הם באורכים דומים. לפי השוואות לממצאים אלו, ניתן להעריך כי חסרות 14 עד 15 שורות של כתבי חרטומים בחלק העליון של אבן רוזטה, שגובהן הכללי מסתכם ב-30 ס"מ. בנוסף לכתובות, סביר להניח שהאסטלה השלמה כללה גם איור שבו נראה המלך מוצג בפני האלים, עם שמש מכונפת הניצבת מעל הסצנה, כמו באסטלת קנופוס. ניתן להסיק מקיומן של האסטלות הדומות, ומהעובדה שהאבן עצמה כוללת את הסימן ההירוגליפי ל"אסטלה"  כי בצורתה המקורית הייתה האסטלה בעלת קצה עליון מעוגל. גובהה של האסטלה המקורית מוערך ב-149 ס"מ.
קורותיה של האבן > מקור האסטלה

ניתן לומר ברמת ודאות גבוהה כי מקור האסטלה אינו בעיר רוזטה, המקום שבו נמצאה. סביר יותר דווקא שהאסטלה הגיעה ממקדש שישב בעומק הארץ, ייתכן בעיר המלכים סאיס. המקדש שממנו הגיעה האבן ככל הנראה נסגר סביב שנת 392 לספירה, כאשר הקיסר הרומי תאודוסיוס הראשון הורה על סגירת כל המקדשים ואתרי התפילה שאינם נוצריים. בשלב מסוים נשברה האסטלה, והחלק הגדול ביותר שלה הוא מה שאנו מכירים כיום כאבן רוזטה. במהלך הזמן הפכו המקדשים המצריים העתיקים למחצבות להשגת אבנים לבנייה, וייתכן שבאבן רוזטה נעשה שימוש באותו אופן. במאה ה-15 שולבה האבן ביסודותיו של מבצר שנבנה על ידי הסולטאן הממלוכי קאיתבאי. המבצר נבנה במטרה להגן על האפיק הבולביטיני של הנילוס ברוזטה. במקום זה נשארה האבן במשך 300 שנה עד לגילויה.